Sådan foregår forhandlingerne

Selvom Storbritannien har forladt EU, er det endnu uvist, hvordan forholdet mellem briterne og EU-landene skal være fremover.

De forhandlinger er nu gået i gang, og der er mange spørgsmål, der skal besvares. Helt centralt er frihandelsaftalen, som blandt andet skal afgøre, om der kommer told på de varer, de sælger til hinanden.

Derudover skal de finde ud af, hvordan de skal samarbejde i forhold til alt fra klima og databeskyttelse til fiskeri, rumfart, transport og sikkerhed.

Forhandlingerne fortsætter året ud, og i den periode bliver Storbritannien ved med at følge EU’s regler. De kan dog forlænges i op til to år, hvis de bliver enige om det.

Det har den britiske regering dog på forhånd afvist.

Læs mere om forhandlingerne her.